Úradný vestník L 236 , 23/09/2003 S. 0798 - 0798



4. POĽNOSHOSPODÁRSTVO Zmluva o založení Európskeho spoločenstva, Tretia časť, hlava II, "Poľnohospodárstvo" 1. Verejné zásoby, ktoré udržujú nové členské štáty ku dňu pristúpenia a ktoré sú výsledkom ich politiky na podporu trhu, budú prevzaté spoločenstvom v hodnote vyplývajúcej z uplatnenia článku 8 nariadenia Rady (EHS) č. 1883/78, ktorým sa ustanovujú všeobecné pravidlá pre financovanie intervencií oddelením záruk Európskeho poľnohospodárskeho usmerňovacieho a záručného fondu [2]. Uvedené zásoby budú prevzaté iba za podmienky, že verejné intervenčné opatrenia vo vzťahu k dotknutým výrobkom sú ustanovené v právnych predpisoch spoločenstva a tieto zásoby spĺňajú požiadavky spoločenstva na intervencie. 2. Všetky zásoby, verejné aj súkromné, ktoré sú ku dňu pristúpenia vo voľnom obehu na území nového členského štátu a ktoré presahujú množstvo, ktoré možno považovať za obvyklý prenos zásob, musia byť odstránené na náklady nových členských štátov. Pojem obvyklý prenos zásob bude definovaný pre každý výrobok samostatne na základe kritérií a cieľov špecifických pre každú spoločnú organizáciu trhu. 3. Zásoby uvedené v odseku 1 budú odpočítané od množstva presahujúceho obvyklý prenos zásob. 4. Komisia bude vykonávať a uplatňovať uvedenú úpravu v súlade s postupom ustanoveným v článku 13 nariadenia Rady (ES) č. 1258/1999 o financovaní spoločnej poľnohospodárskej politiky [3], alebo ak je to vhodné, v súlade s postupom uvedeným v článku 42 ods. 2 nariadenia Rady (ES) č. 1260/2001 o spoločnej organizácii trhu v sektore cukru [4] alebo v zodpovedajúcich článkoch ostatných nariadení o spoločnej organizácii poľnohospodárskych trhov alebo v súlade s postupmi výboru, ako sú ustanovené v príslušných právnych predpisoch. Zmluva o založení Európskeho spoločenstva, Tretia časť, hlava VI, kapitola 1 "Pravidlá hospodárskej súťaže" Bez toho, aby boli dotknuté postupy týkajúce sa existujúcej pomoci podľa článku 88 zmluvy o ES, systémy pomoci a individuálna pomoc poskytnutá na činnosti súvisiace s výrobou, spracovaním alebo uvádzaním výrobkov uvedených v prílohe I zmluvy o ES (okrem výrobkov rybného hospodárstva a z nich odvodených výrobkov) na trh, ktoré boli zavedené pred dňom pristúpenia a sú uplatňované aj po tomto dni, sa považujú za existujúcu pomoc v zmysle článku 88 ods. 1 zmluvy o ES, ak sú splnené tieto podmienky: - opatrenia pomoci budú oznámené Komisii do štyroch mesiacov odo dňa pristúpenia. Toto oznámenie bude obsahovať informáciu o právnom základe každého opatrenia. Existujúce opatrenia pomoci a plány poskytnúť alebo zmeniť pomoc, ktorá bola Komisii oznámená predo dňom pristúpenia, sa považuje za oznámenú alebo ohlásenú v deň pristúpenia. Komisia zverejní zoznam tejto pomoci. Tieto opatrenia pomoci sa budú považovať za "existujúcu" pomoc v zmysle článku 88 ods. 1 zmluvy o ES do konca tretieho roka odo dňa pristúpenia. Nové členské štáty v prípade potreby upravia tieto opatrenia pomoci s cieľom dosiahnuť najneskôr do uplynutia tretieho roku odo dňa pristúpenia súlad s usmerneniami, ktoré uplatňuje Komisia. Po uplynutí tohto obdobia sa bude každá pomoc nezlučiteľná s týmito usmerneniami považovať za novú pomoc. [2] Ú. v. ES L 216, 5.8.1978, s. 1. [3] Ú. v. ES 160, 26.6.1999, s. 103. [4] Ú. v. ES 178, 30.6.2001. --------------------------------------------------